**projektas**

**reg. Nr. T-253**

**2.10. darbotvarkės klausimas**

**Pasvalio rajono savivaldybės taryba**

**Sprendimas**

|  |
| --- |
| **Dėl PASVALIO socialinių paslaugų centro didžiausio leistino pareigybių (etatų) skaičiaus patvirtinimo** |

2022 m. gruodžio 21 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 4 dalimi, Lietuvos Respublikos socialinių paslaugų įstatymo 13 straipsnio 4 dalies 6 punktu, įgyvendindama Pasvalio socialinių paslaugų centro nuostatų, patvirtintų Pasvalio rajono savivaldybės tarybos 2018 m. lapkričio 21 d. sprendimu Nr. T1-226 „Dėl Pasvalio rajono paslaugų ir užimtumo centro pagyvenusiems ir neįgaliesiems pavadinimo pakeitimo ir nuostatų patvirtinimo“, 27.9 papunktį ir 43 punktą, atsižvelgdama į Pasvalio socialinių paslaugų centro 2022 m. gruodžio 1 d. raštą Nr. 2-715 „Dėl Pasvalio socialinių paslaugų centro pareigybių (etatų) skaičiaus padidinimo“, Pasvalio rajono savivaldybės taryba nusprendžia:

1. Patvirtinti Pasvalio socialinių paslaugų centro didžiausią leistiną darbuotojų, dirbančių pagal darbo sutartis ir gaunančių darbo užmokestį iš Pasvalio rajono savivaldybės biudžeto, specialiosios programos lėšų ir Valstybės specialiųjų tikslinių dotacijų, Valstybės biudžeto lėšų, pareigybių (etatų) skaičių – 121 etatą.

2. Pripažinti netekusiu galios Pasvalio rajono savivaldybės tarybos 2021 m. rugpjūčio 31 d. sprendimą Nr. T1-154 „Dėl Pasvalio socialinių paslaugų centro didžiausio leistino pareigybių (etatų) skaičiaus patvirtinimo“.

3. Sprendimas įsigalioja 2023 m. kovo 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vedėja R. Ožalinskienė

Suderinta DVS Nr. RTS-281

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO socialinių paslaugų centro didžiausio leistino pareigybių (etatų) skaičiaus patvirtinimo**

**2022-12-05**

Pasvalys

**1. Sprendimo projekto rengimo pagrindas**

Pasvalio socialinių paslaugų centro 2022 m. gruodžio 1 d. raštas Nr. 2-715 „Dėl Pasvalio socialinių paslaugų centro pareigybių (etatų) skaičiaus padidinimo“.

**2.** **Sprendimo projekto tikslai ir uždaviniai.**

Šiuo sprendimu nuo 2023 m. kovo 1 d. didinamas Pasvalio socialinių paslaugų centro didžiausias leistinas darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, specialiosios programos lėšų, Valstybės specialiųjų tikslinių dotacijų, Valstybės biudžeto lėšų pareigybių (etatų) skaičiusnuo 119 iki 121, 2 etatais.

Pareigybių (etatų) skaičius didinamas 2 etatais (personalo valdymo specialisto ir apskaitos specialisto), atsižvelgiant į Pasvalio rajono Savivaldybės tarybos kontrolės komiteto 2022-11-08 informacinės pažymos Nr. T3-38 rekomendaciją.

Savivaldybės kontrolės ir audito tarnybai audituojant šią įstaigą, buvo pastebėta, kad pagal esamą pareigybių (etatų) skaičių įstaigos etatų struktūroje turėtų būti personalo valdymo specialisto pareigybė. Šiuo metu personalo specialisto funkcijas atlieka įstaigos vadovas, kuris pagal esamą darbuotojų skaičių nespėja tinkamai ir laiku užtikrinti darbo sutarčių ir kitų reikiamų dokumentų sudarymo, registravimo, perdavimo funkcijų.

Įstaigoje buhalterinę apskaitą vykdo 2 specialistai – vyriausioji buhalterė ir buhalterė. Jų darbo apimtys yra labai didelės, darbai sudėtingi. Dirbama su 6 priemonėmis, kurios yra finansuojamos iš skirtingų finansavimo šaltinių: savivaldybės biudžeto lėšų, specialiosios programos lėšų, valstybės specialiųjų tikslinių dotacijų, valstybės biudžeto lėšų, ES fondų lėšų (šiuo metu vykdomi du projektai). Įstaigos asignavimai siekia du milijonus eurų. Įstaigos darbuotojų darbo užmokesčio apskaičiavimas yra nuolat kintantis. Iš 119 įstaigos darbuotojų, individualios priežiūros darbuotojų yra 50 etatų, kurios teikia socialinę priežiūrą paslaugų gavėjams jų namuose. Jų atostogų metu yra priimami pavaduojantys darbuotojai, užtikrinti teikiamų paslaugų tęstinumą, nes paslaugų gavėjai savo namuose negali likti be paslaugų teikimo. Papildomai jų atostogų metu priimama apie 30 darbuotojų, kurie įdarbinami pagal terminuotas darbo sutartis. Vieno papildomo apskaitos darbuotojo reikia darbo užmokesčio apskaičiavimui įstaigos darbuotojams. Įstaigos vadovė naujai įsteigtam apskaitininko pareigybės etatui planuoja priskirti ir viešųjų pirkimų funkcijų vykdymą. Šiuo metu du apskaitos darbuotojai pagal esamas darbų apimtis nepajėgūs tinkamai užtikrinti įstaigos finansinės veiklos, kaip teigiama įstaigos vadovo rašte.

**3. Kokios siūlomos naujos teisinio reguliavimo nuostatos ir kokių rezultatų laukiama**Pasvalio socialinių paslaugų centre padidinus įstaigos pareigybių (etatų) skaičių 2 etatais bus užtikrintas personalo valdymo ir finansinės apskaitos efektyvus darbas. Bus įgyvendintos Savivaldybės kontrolės ir audito tarnybos ir Pasvalio rajono Savivaldybės tarybos kontrolės komiteto rekomendacijos.

**4. Skaičiavimai, išlaidų sąmatos, finansavimo šaltiniai** Šių 2 etatų išlaikymas planuojamas iš savivaldybės biudžeto lėšų. Apskaitininko ir personalo valdymo specialisto etatų išlaikymui 2023 metams (10 mėn., nuo kovo mėn.) reikės 26,0 tūkst. Eur.

Naujai steigiamų etatų koeficientai nustatomi vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo, 3 priedu „Valstybės ir savivaldybių įstaigų darbuotojų, su kuriais sudarytos sutartys dėl mentorystės, ir specialistų pareiginės algos pastoviosios dalies koeficientai“ .

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu) **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Sprendimo projekto atskiras vertinimas neatliekamas, rezultatai nepateikiami atskiru dokumentu. Neigiamos pasekmės nenumatomos.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Įgyvendinamuosius teisės aktus turėtų priimti Pasvalio socialinių paslaugų centro direktorius.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.** Pasvalio socialinių paslaugų centro direktorė Rasa Beinorienė, Socialinės paramos ir sveikatos skyriaus vedėja Ramutė Ožalinskienė.

PRIDEDAMA. Pasvalio socialinių paslaugų centro 2022 m. gruodžio 1 d. raštas Nr. 2-715 „Dėl Pasvalio socialinių paslaugų centro pareigybių (etatų) skaičiaus padidinimo“ su pridedama Pasvalio rajono Savivaldybės tarybos kontrolės komiteto 2022-11-08 informacinės pažyma Nr. T3-38.

Socialinės paramos ir sveikatos skyriaus vedėja Ramutė Ožalinskienė